joelniklaus/EU_Wikipedias huggingface dataset:
Laurentius Paulinus Gothus

Laurentius Paulinus Gothus (Lars Paulsson, s. 10. marraskuuta 1565 Söderköping, Ruotsi -  29. marraskuuta 1646 Upsala), ruotsalainen professori, Upsalan yliopiston rehtori, Skaran ja  Strängnäsin hiippakunnan piispa, Upsalan arkkipiispa.

Elämä 
Laurentius Paulinus Gothus oli Ruotsin 1600-luvun alun merkittävimpiä kirkonmiehiä ja kulttuurivaikuttajia. Hänen isänsä, kultaseppä, pormestari Påwel Pedersson oli Ruotsin ensimmäisen luterilaisen arkkipiispan Laurentius Petri Gothuksen veli. Hän opiskeli Saksassa, Rostockissa, jossa hän tutustui Phipipp Melanchtonin ajatuksiin. Hän suoritti maisterin tutkinnon Helmstedin yliopistossa 1592 ja toimi Upsalan kokouksessa 1593 aktuaarina, sihteerinä. Hänet vihittiin papiksi 1598 ja 1601 hänet nimitettiin teologian professoriksi ja Upsalan yliopiston ensimmäiseksi rector magnificukseksi. 

Hän esitti tohtorinväitöskirjansa Upsalan yliopiston ensimmäisessä teologisen tiedekunnan promootiossa 1617 yhdessä kolmen muun opiskelijan kanssa. Hän toimi Upsalan yliopistossa  logiikan, matematiikan, astronomian ja lopuksi teologian  professorina. 1608 hänet nimitettiin Skaran ja 1609 Strängnäsin piispaksi. Sieltä hänet vielä valittiin Upsalan arkkipiispaksi 1637, kun hän oli 71-vuotias. Hän johti hiippakuntaansa tarmokkaasti. Vielä 77-vuotiaana hän teki piispantarkastusmatkan Norrlantiin, aina Tornioon saakka.

Hänen kirjallinen tuotanto oli laaja. Tärkein hänen teoksistaan oli yli 3700-sivuinen kristillinen etiikka, Ethica Christiana, joka oli katekismuksen kommentaari ja tarkoitettu pappien käyttöön. Se ilmestyi 1631. Toinen hänen merkittävimmistä teoksistaan oli Clenodium, joka oli etiikan kirjan ”kansanpainos”, se oli samalla virsikirja, rukouskirja ja evankeliumikirja. Se ilmestyi 1633 ja siinä oli hänen kirjoittamiaan virsiä. Niistä on säilynyt virsi ”Lof prijs och tack ske tigh, o Fader käre”. Se on Suomen kirkon virsikirjassa virsi  326 ”Sinulle kiitos, Isä maan ja taivaan”. Se on tavallaan kirjoittajansa nimikkovirsiː akrostikon, sen alkutekstin 11 säkeistön alkukirjaimista muodostuu nimi L. Paulinus G-s. Virsi on myös Ruotsin kirkon virsikirjassa, virsi 702. Virsi on suomennettu virsikirjaan 1701. Nykyinen teksti on uudistettu 1880 ja 1937.

Lähteet 

Ruotsalaiset virsirunoilijat
Vuonna 1565 syntyneet
Vuonna 1646 kuolleet
Ruotsin luterilaiset arkkipiispat
Ruotsin kirkon piispat ja arkkipiispat
Ocean Eyes (Billie Eilishin kappale)

Ocean Eyes on yhdysvaltalaisen laulaja-lauluntekijä Billie Eilishin kappale ja ensimmäinen single hänen ensimmäiseltä EP-levyltään Don’t Smile at Me. Eilish julkaisi kappaleen ensimmäistä kertaa SoundCloudissa 19. marraskuuta 2015 ja se julkaistiin singlenä 18. marraskuuta 2016. Kappaleesta tuli SoundCloud-julkaisun seurauksena viraalihitti ja sitä pidetään Eilishin läpimurtokappaleena.

Tausta 
Eilishin veli, Finneas kirjoitti ja tuotti ”Ocean Eyes” -kappaleen. Hän oli alun perin tehnyt sen omaa yhtyettään varten, mutta ajatteli sisarensa äänen sopivan siihen hyvin. He päätyivät nauhoittamaan kappaleen, kun Eilishin tanssinopettaja toivoi heidän kirjoittavan kappaleen, johon hän voisi tehdä koreografian. ”Ocean Eyes” tuotettiin lyyristä nykytanssia ajatellen. Kappaleeseen tehty tanssi oli tarkoitus esittää myöhemmin, mutta kappaletta ei oltu tarkoitettu julkaistavaksi muuten. Sisarukset jakoivat sen SoundCloudissa vain tanssinopettajaa varten. Ennen tätä he olivat julkaisseet siellä kaksi muuta kappaletta huvin vuoksi.

Julkaisu ja vastaanotto 
Eilish julkaisi kappaleen SoundCloudissa 19. marraskuuta 2015 ”Ocean Eyes” kiinnitti nopeasti palvelun käyttäjien huomion ja sitä kuunneltiin ensimmäisen vuorokauden aikana tuhat kertaa. Julkaisupäivänä uuden musiikin etsimiseen erikoistunut Hillydilly-sivusto julkaisi kappaleesta ensimmäisen artikkelinsa, jossa Eilishin laulutaitoa ylistettiin. Musiikkivideo kappaleelle julkaistiin maaliskuussa 2016 ja ”Ocean Eyes” julkaistiin singlenä Darkroomin kautta 18. marraskuuta 2016.

Vogue kuvaili kappaletta toisaalta kypsäksi, mutta silti jollain tavalla lapselliseksi. Julkaisun aikaan noin 14-vuotias Eilish laulaa syvällisesti rakastumisesta, mutta samalla pitää rakkautta lapsenomaisesti epäreiluna. Hänen nuoresta iästään huolimatta kappale onnistui kuitenkin vakuuttamaan Eilishiä itseään huomattavasti vanhemmat kuuntelijat. Zane Lowe piti Eilishiä kappaleen perusteella ihmeellisenä tulokkaana. 

Helmikuuhun 2020 mennessä ”Ocean Eyes” oli kerännyt 35 miljoonaa kuuntelukertaa SoundCloudissa ja 484 miljoonaa kuuntelukertaa suoratoistopalvelu Spotifyssa.

Listasijoitukset

Lähteet 

Vuoden 2015 kappaleet
Billie Eilishin kappaleet
Finneasin tuottamat kappaleet
Yhdysvaltalaiset synthpop-kappaleet
Rautatienomenapuu

Rautatienomenapuu (Malus ’Hyvingiensis’) on ruusukasvien heimoon ja omenapuiden sukuun kuuluva kasvi, jota pidetään joskus siperianomenapuun (Malus prunifolia), joskus hupeinomenapuun (Malus hupehensis) lajikkeena. Lajike on peräisin Valtionrautateiden keskuspuutarhan taimistolta Hyvinkäältä, mihin sekä suomenkielinen nimi että lajikenimi viittaavat. Rautatienomenapuuta ei kasva missään luonnonvaraisena.

Ulkonäkö ja koko 
Rautatienomenapuu on 2–4 metrin korkuiseksi kasvava kesävihanta puu, jolla on riippuvat oksat ja leveä, sateenvarjomainen latvus. Kasvin suuret, vihreät lehdet ovat soikeita ja sahalaitaisia. Ruskaväri on keltainen.

Rautatienomenapuu kukkii touko–kesäkuussa. Sarjakukintoihin järjestäytyneet kukat ovat neljä senttimetriä leveitä ja valkoisia, nuppuisena vaaleanpunaisia. Pölyttyneistä kukista kypsyy loppukesällä suurehkoja, 4–5 senttimetrin levyisiä hedelmiä, jotka ovat väriltään keltaisia tai punertavia.

Kasvupaikka 
Rautatienomenapuu vaatii aurinkoisen kasvupaikan sekä kuivan–tuoreen, ravinteikkaan, kalkitun, runsasmultaisen ja vettäläpäisevän maaperän. Runko ja alemmat oksat kannattaa suojata talveksi. Juuristo ei siedä kylmää tai märkää maata, joten kasvi kannattaa istuttaa loivaan kumpuun.

Käyttö 
Rautatienomenapuun hedelmät ovat mehukkaita ja syömäkelpoisia; niistä voi valmistaa mehua ja sosetta. Murskatut siemenet ovat myrkyllisiä, mutta pienen määrän syöminen aiheuttaa harvoin oireita. Rautatienomenapuu on myös suosittu koristepuu.

Lähteet 

Omenapuut
Nokia X71

Nokia X71 on HMD Globalin valmistama älypuhelin, jonka se julkaisi huhtikuussa 2019. Puhelinta myydään ainoastaan Kiinassa ja Taiwanissa. Puhelimessa on Zeissin triplakamera: 48 megapikselin pääkamera, kahdeksan megapikselin ultralaajakamera ja viiden megapikselin syvyyskamera. Puhelimen runko on valmistettu alumiinista ja takakuori lasista. Puhelimessa on sormenjälkilukija takana ja sivulla on virtapainikkeeseen upotettu LED-valo iloituksia varten.

Puhelimen grafiikkapiiri on Adreno 512 ja prosessori on Qualcommin valmistama Snapdragon 660. Puhelimessa on 6,39 tuuman näyttö 1 080 × 2 316 pikselin tarkkuudella. Nokia X71:n paino on 180 grammaa.

Puhelimessa on kuusi gigatavua keskusmuistia ja 128 gigatavua tallennustilaa, mutta sitä voi laajentaa microSDXC-muistikortilla. Puhelimessa on myös kameralovi vasemmassa yläkulmassa. Puhelimessa on 3 500 milliampeeritunnin akku ja 18 woltin pikalataus.

Lähteet 

X71
Android-pohjaiset laitteet
Vuoden 2019 matkapuhelimet
Kosketusnäytölliset älypuhelimet
Pirjo Yli-Maunula

Pirjo Yli-Maunula (s. 20. tammikuuta 1959) on suomalainen tanssija, koreografi ja taiteilijaprofessori. Hänelle myönnettiin vuonna 2019 Pro Finlandia -mitali.

Yli-Maunula opiskeli Kalevi Merikallion (1975–1977) sekä Leena Ortolan (1976–1983) balettikouluissa ja vuosina 1981–1985 Oulun balettikoulussa. Viimeksi mainitussa oppilaitoksessa hänen opettajinaan toimivat Seppo Koski, Heli Hentilä ja Maria Littow. Yli-Maunula on suorittanut monia baletti-, jazz- ja nykytanssiin sekä tanssinopetukseen liittyviä kursseja Suomessa ja ulkomailla. Hän on itse tehnyt opetustyötä muun muassa Oulun konservatoriossa ja Oulun taidekoulussa. Hän oli mukana perustamassa Oulun Tanssistudiota vuonna 1982 ja Tanssi Tyrkyllä -festivaalia vuonna 1994. Hän oli Oulun läänin tanssitaiteen ohjaavana läänintaiteilijana vuosina 1990–1991.

Vuosina 1982–1998 Yli-Maunula toimi tanssija-koreografina, toiminnanjohtajana ja tanssinopettajana Oulun Tanssistudion ryhmässä. Vuosina 1998–2002 hän oli JoJon – Oulun tanssin keskuksen taiteellinen johtaja, ja vuonna 2006 hänestä tuli Flow Productionsin taiteellinen johtaja. Yli-Maunulan saamien palkintojen ja tunnustusten joukossa ovat olleet Pro Finlandian ohella Oulun kaupungin kulttuuripalkinto (2005), Suomen Tanssitaiteilijain liiton (myöhemmin STST:n) Tanssin mainetekopalkinto (2008), nimitys Oulun Vuoden taiteilijaksi (2011) sekä STST:n ansiomerkki (2017). Vuonna 2013 Yli-Maunulalle myönnettiin taiteilijaprofessoriapuraha.

Lähteet 

Suomalaiset tanssijat
Suomalaiset koreografit
Vuonna 1959 syntyneet
Elävät henkilöt
Taiteilijaprofessorit
Pro Finlandia -palkitut
IBM RT PC

IBM RT PC (tai PC/RT tai 6150) oli IBM:n 32-bittinen RISC-prosessoriin perustuva tietokone. Tietokone oli IBM:n ensimmäinen yhden käyttäjän työasema ja edelsi RS/6000-sarjaa.
Käyttöjärjestelmä oli UNIX System V-pohjainen AIX ja siinä oli ROMP-nimellä tunnettu mikroprosessori.

IBM ilmoitti ensimmäisestä mallista vuonna 1986. Tietokoneessa oli mallista riippuen 1 – 2 megatavua RAM-muistia.

IBM ilmoitti uusien mallien saatavuudesta vuonna 1987. Tietokoneissa oli 4 megatavua RAM-muistia, joka oli laajennettavissa 16 megatavuun. Malleissa oli Motorola 68881 matematiikkasuoritin sekä muistinhallintayksikkö. Malleihin oli saatavilla ESDI-tuki.
Mallit olivat IBM 6151 malli 115 ja IBM 6150 mallit 125 sekä B25.

Lähteet

Aiheesta muualla 
 The IBM RT Information Page 
 Dokumentaatiota Bitsavers.org-palvelussa 

IBM:n tietokoneet
Työasemat
Vuoden 1986 tietokoneet
Beanie Feldstein

Beanie Feldstein (oik. Elizabeth Feldstein; s. 24. kesäkuuta 1993) on yhdysvaltalainen näyttelijä.

Feldstein kasvoi amerikanjuutalaisessa perheessä Los Angelesissa ja on näyttelijä Jonah Hillin sisko. Hän valmistui Wesleyan Universitystä 2015 pääaineenaan sosiologia.

Feldstein oli ehdolla SAG-palkinnon saajaksi roolisuorituksestaan elokuvassa Lady Bird (2017), ja roolistaan elokuvassa Booksmart (2019) hän oli Golden Globe -palkinnon ehdokkaana.

Osittainen filmografia

Elokuva 

 Lady Bird (2017)
 Booksmart (2019)
 How to Build a Girl (2019)

Televisio 

 What We Do in the Shadows (2019)
 Impeachment: American Crime Story (2021)

Lähteet 

Vuonna 1993 syntyneet
Yhdysvaltalaiset näyttelijät
Amerikanjuutalaiset
Elävät henkilöt
Haapamäen ryöstömurha 1921

Lokakuun 22. päivä murhaaja saapui Haapamäen asemalle. Pahaa aavistamaton sähköttäjä Aarne Forsman antoi murhaajalle yösijan virkamieshuoneestaan. Yöllä murhaaja iski kivellä ja tikarilla Forsmania, ryösti rahat ja lähti karkuun. Lauantaina 23.10. siivooja  löysi uhrin asemalta. Tekijää ei tavoitettu hetkeen. Forsman oli n. 40-vuotias jättäen jälkeensä puolison ja kaksi lasta.

Pidättäessä murhaaja erehdytti virkavaltaa väittämällä olevansa työmies Kalle Peltonen Mikkelistä;häneltä löytyi papereita, joissa esiintyvät nimet Otto Partti, E.L. Kämäräinen ja Nyppönen. Lisäksi murhaajan luullaan olevan sama henkilö, joka noin kolme viikkoa aiemmin kävi Orismalassa käyttäen nimeä Arvo Ylinen ja vietti yhden yön murhatun luona. Tällöin hän sanoi tulleensa Venäjältä. Hän aikoi jäädä toistaiseksi jonkun kauppiaan palvelukseen, mutta nähtiinkin nousevan junaan jonkun ajan kuluttua. Pian tämän jälkeen F. alkoi saada kirjeitä Yliseltä. Lopulta selviää, että murhaaja on Kangasniemeläinen Otto Partti. 

Tapaus käsiteltiin Keuruun pitäjän varsinaisilla syyskäräjillä 19.11.1921, epäilty oli tuotu kahlittuna Vaasan lääninvankilasta oikeuden eteen. Poliisin pöytäkirjasta selviää, että uhrilta oli varastettu melkein kaikki vaatteet, lompakko, rannekello, vihkisormus, valokuvakone. Murhaaja oli saatu kiinni 26. päivän aamulla Keuruun asemalta, hänen yrittäessä nousta Jyväskylään päin menevään junaan. Kiinni jäädessään hän kertoi väärän nimen ja  olevansa matkalla Oulusta Viipuriin. Häneltä löytyi kuitenkin murhatun omaisuutta ja tässä vaiheessa hän tunnusti ryöstäneensä Forsmanin ja murhanneen hänet.

Yleinen syyttäjä vaati vastaajalle edesvastuuta törkeästä ryöstömurhasta sekä ryöstetyn omaisuuden palauttamista murhatun omaisille. Asiainomistajien asiamies vaati lesken puolesta kuolemanrangaistusta vastaajalle. Kuulustelussa murhaaja tuijotteli alaspäin ja vastaili puuta heinää, kunnes lopulta vaikeni tyystin.

Vastaaja, joka on jo aiemmin tuomittu kuritushuoneeseen elinkautiseksi ja menettämään kansalaisluottamuksena, mutta päässyt kesken vankilasta karkaamaan,--tahallisesta taposta pantavaksi valoisaan yksinäishuoneeseen 5 vuodeksi ja toistuneesta törkeästä varkaudesta valoisaan yksinäishuoneeseen kuudeksi kuukaudeksi. Mutta koska vastaaja on haastettu Urjalan lääninkihlaoikeuteen ja siellä häntä aiotaan syyttää, jätettiin tämä tuomio sen kihlakunnan tai hovioikeuden ratkaistavaksi. Valoinen yksinäishuone merkitsee kovennettua rangaistusta, jossa tuomittu on eristettynä kaikista muista vangeista.

Lähteet 

Murhat Suomessa
1921
1920-luvun rikokset Suomessa
Keuruu
Joel Hanley

Joel Hanley (s. 8. kesäkuuta 1991) on kanadalainen jääkiekkoilija. Puolustajana leftin mailalla pelaava Hanley edustaa NHL-seura Dallas Starsia. Kaudella 2015–2016 alkaneella NHL-urallaan hän on lisäksi edustanut Montreal Canadiensia ja Arizona Coyotesia. 48 pelaamassaan runkosarjasottelussa Hanley on kerännyt kahdeksan syöttöpistettä. Hän on varaamaton pelaaja. Hanleyn pelinumero on 39.

Lähteet
 https://www.nhl.com/player/joel-hanley-8477810
 https://www.hockeydb.com/ihdb/stats/pdisplay.php?pid=115211

Kanadalaiset jääkiekkoilijat
Dallas Starsin pelaajat
Vuonna 1991 syntyneet
Elävät henkilöt
KOVA Esports

KOVA Esports on suomalainen elektronisen urheilun organisaatio, joka aloitti toimintansa Jyväskylässä vuonna 2019. KOVAn pääyhteistyökumppanina toimii mediatalo Keskisuomalainen. KOVAlla on joukkueet Counter-Strike: Global Offensive-, Starcraft II-, Fortnite- ja Hearthstone-peleissä.

Lähteet 

Suomalaiset elektronisen urheilun järjestöt
Amerikaniranilaiset

Amerikaniranilaiset (, ) ovat yhdysvaltalaisia, jotka ovat syntyneet tai joiden juuret ovat Iranissa. Yhdysvaltain väestönlaskentaviraston mukaan Yhdysvalloissa asuu 470 341 iranilaistaustaista henkilöä. Amerikaniranilaiset ovat menestyneet liike-elämässä, akateemisessa maailmassa, tieteessä, taiteessa ja viihteessä. He ovat yksi Yhdysvaltain koulutetuimmista etnisistä ryhmistä.

Suurin osa iranilaistaustaisista yhdysvaltalaisista saapui maahan Iranin vuoden 1979 vallankumouksen jälkeen. Yli 40 prosenttia heistä asettuivat Kaliforniaan, erityisesti Los Angelesin suuralueelle. Iranilaiset ovat myöhemmin muodostaneet etnisiä yhteisöjä, kuten Tehrangeles Los Angelesissa.

Iranin sisäministeriön mukaan suurin iranilaisyhteisö maan ulkopuolella on Yhdysvalloissa.

Tunnettuja amerikaniranilaisia
Andre Agassi, tennispelaaja
Emmanuel Agassi, nyrkkeilijä
Shohreh Aghdashloo, näyttelijä
Anousheh Ansari, insinööri, avaruuslentäjä
Catherine Bell, näyttelijä
Stephanie Bice, republikaanipoliitikko
Nadia Bjorlin, malli, näyttelijä
Shawn Daivari, showpainija
Maryam Mirzakhani, matematiikan professori
Pierre Omidyar, liikemies
Reza Kuruš Pahlavi, Iranin kruununperijä
Adrian Pasdar, elokuvanohjaaja, näyttelijä
Nasim Pedrad, näyttelijä
Nouriel Roubini, taloustieteilijä
Sarah Shahi, näyttelijä
Iron Sheik, showpainija

Lähteet

Viitteet
Risto Kiiskinen

Risto Taneli Kiiskinen (s. 20. heinäkuuta 1956 Lieksa) on suomalainen maastohiihtäjä. Hän osallistui Innsbruckin talviolympialaisiin vuonna 1976 ja saavutti voiton Suomen mestaruuskisoissa 15 kilometrin hiihdossa 1976. 

Risto Kiiskisen saavutuksiin urheilu-uralla kuuluu muun muassa 15 kilometrin hiihdon Suomen-mestaruus vuodelta 1976, jossa hän 19-vuotiaana yllättäjänä päihitti muun muassa hopealle sijoittuneen Juha Miedon ja pronssin saavuttaneen Arto Koiviston. Vuoden 1981 SM-kisoissa hän saavutti pronssia 30 kilometrillä. Innsbruckin talviolympialaisissa hän saavutti 15 kilometrin hiihdossa 32. sijan. Lahden MM-kilpailuissa 1978 hän sijoittui 30 kilometrillä 16:nneksi.

Kilpahiihtoura loppui kuitenkin jo nuoruudessa eri syistä. Myöhemmin Risto Kiiskinen toimi ammatikseen rajavartijana. Hän suhtautuu kriittisesti susivihaan ja hän itsekin pitää itseään luonnonsuojelijana.

Lähteet 

Suomalaiset maastohiihtäjät
Vuonna 1956 syntyneet
Elävät henkilöt
Tito Huovila

Tito Aukusti Huovila (s. 2. kesäkuuta 2005 Jyväskylä) on suomalainen tubettaja. Huovilalla on Tixtuu-alias YouTube-videotoistopalvelussa, jossa hänellä oli vuoden 2020 syyskuuhun mennessä yli 200 000 tilaajaa.  Tixtuu-kanavan sisältö koostuu muun muassa vlogeista ja pelivideoista, joita Huovila toteuttaa yksin tai perheenjäsentensä kanssa.

Ura 
Ensimmäisen laajempaa huomiota saaneen videonsa Huovila julkaisi toukokuussa 2017. Video oli nimeltään 24h leikkimökissä -haaste. Huovila lähti vuorokaudeksi retkelle kotipihansa leikkimökkiin ja kuvasi videon tekemisistään. Video keräsi viikossa 100 000 näyttökertaa.

Huovila on ääninäytellyt elokuvassa Poju – Et koskaan lennä yksin vuonna 2019.

Kova Esports 

Vuonna 2020 Huovila teki sopimuksen suomalaisen e-urheiluorganisaatio Kova Esportin kanssa. Huovila tekee suoria pelilähetyksiä ja edustaa organisaatiota tapahtumissa. Huovilan isä ja manageri Sami Huovila on myöskin yksi Kova Esportsin striimaajista.

Palkinnot ja ehdokkuudet 
Huovila voitti vuoden 2019 Tubecon Awards -gaalassa Vuoden pelivideo -palkinnon videolla ÄLÄ IKINÄ Pelaa Äitisi kanssa Tanssipelejä!.

Vuonna 2022 Huovila palkittiin Tubecon Awards -gaalassa Vuoden juniorivaikuttaja -palkinnolla.

Lähteet 

Suomalaiset tubettajat
Vuonna 2005 syntyneet
Elävät henkilöt
Anna Pursiainen

Anna Pursiainen (s. 12. maaliskuuta 2003 Espoo) on suomalainen  pikajuoksija, joka edustaa Espoon Tapioita. Hänen valmentajansa on Eeva Kantomäki.

Pursiainen karsiutui 100 metrin alkuerissä alle 20-vuotiaiden EM-kilpailuissa 2021 ja 100 metrin välierissä saman ikäluokan MM-kilpailuissa 2021.

Pursiainen saavutti vuoden 2020 sisäratojen Suomen-mestaruuskilpailuissa hopeaa 60 metrin juoksussa. Viestissä hän sai hopeaa 2021 ja pronssia 2022. Kalevan kisoissa hän on parhaimmillaan sijoittunut kuudenneksi 100 ja 200 metrin juoksuissa 2021.

Lähteet 

Vuonna 2003 syntyneet
Elävät henkilöt
Suomalaiset pikajuoksijat
Ilona Mononen

Ilona Mononen (s. 18. joulukuuta 2003 Hämeenlinna) on suomalainen keskimatkanjuoksija, joka edustaa Lahden Ahkeraa. Hänen valmentajansa on Mikko Rajaniemi.

Mononen voitti alle 20-vuotiaiden EM-kilpailuissa Tallinnassa 2021 kultaa 3 000  metrin juoksussa ennätyksellään 9.15,66. Saman vuoden Nairobin alle 20-vuotiaiden MM-kilpailuissa hän sijoittui 1 500 metrillä kahdeksanneksi ja 3 000 metrillä viidenneksi. Vuoden 2022 alle 20-vuotiaiden MM-kilpailuissa Calissa hän sijoittui jälleen 1 500 metrillä kahdeksanneksi ja 3 000 metrillä viidenneksi. Saman vuoden Berliinin EM-kilpailuissa hän oli 5 000 metrillä kahdeksastoista.

Mononen on kilpaillut aikuisten maaotteluissa vuodesta 2020 lähtien. Parhaimmillaan hän on sijoittunut toiseksi pohjoismaisen hallimaaottelun 1  500 metrillä 2022.

Mononen on saavuttanut Kalevan kisoissa 1 500 metrin juoksussa kultaa vuonna 2021 ja hopeaa 2020 sekä 800 metrin juoksussa pronssia 2020. Sisäratojen Suomen-mestaruuskilpailuissa hän sai 800 metrillä hopeaa 2021, 1 500 metrin juoksussa kultaa vuonna 2022, hopeaa 2020 ja pronssia vuonna 2021 sekä 3 000 metrillä kultaa 2022. Viestijuoksun SM-kilpailuissa hän on saavuttanut 4 000 metrin viestissä kultaa 2020 ja 2022 sekä 4 × 1 500 metrin sekaviestissä kultaa 2021, hopeaa 2022 ja pronssia 2020.

Monosen ennätys ulkoradoilla on 800 metrillä 2.07,57 (2021), 1 500 metrillä 4.16,17 (2022) ja 3 000 metrillä 9.02,00 (2022). Hallissa hänen ennätyksensä 800 metrillä on 2.08,85 (2021, pitkällä radalla) ja 1 500 metrillä 4.19,69 (2022).

Lähteet 

Suomalaiset keskimatkojen juoksijat
Vuonna 2003 syntyneet
Elävät henkilöt
Kirjallisuusvuosi 1825

Kirjallisuusvuosi 1825 käsittelee vuoden 1825 tärkeitä kirjallisuuden tapahtumia, uutisia ja julkistuksia.

Tapahtumia 

 Suomen ensimmäiset saamenkieliset kirjat ilmestyivät.
 Skotlantilainen liikemies Walter Scott joutui konkurssin partaalle ja siirtyi päätoimiseksi kirjailijaksi. 
 Lapsuudessaan sokeutunut Louis Braille julkaisi keksimänsä pistekirjoituksen Braillen Pariisissa.
 Ranskalaisen bibliofiilin Antoine-Marie-Henri Boulardin jäämistössä oli hänen kuollessaan noin puoli miljoonaa kirjaa. Se on yksi suurimmista yksityisistä kirjakokoelmista.
 Cherokeelainen kirjaimisto otettiin virallisesti käyttöön.

Julkaisuja 
 Carl Axel Gottlund – Anmälan
 Carl Helenius – Kaxi huvittavaista laulua (arkkiveisu) 
 Walter Scott – Talismani (suom. 1880)
 Esaias Tegnér – Frithiofs saga (suom. Frithiofin satu : runoelma, 1872)

Palkintoja

Lähteet 

1825
1825
Otto Partti

Otto Partti (s. 24. marraskuuta 1898 Kangasniemi), oli suomalainen murhaaja. Vuonna 1916 Kangasniemellä 18-vuotiaana hän murhasi Kutemajärven kylässä Jalmari Ylösen, puhelinkeskustelun vuoksi tekijää luultiin ensin Otto Karpiksi. Pieksämäellä murhattiin kauppias Toivo Hämäläinen syyskuun alkupuolella vuonna 1918, lokakuussa teosta määrättiin kuolemanrangaistukseen Otto Partti ja Jalmari Häkkinen.

Karkumatka vankilasta 
Toukokuussa 1921 Otto karkasi toisen vangin, Pekka Kolehmaisen kanssa Kakolasta. Karkumatkan aikana he murhasivat yhdessä maanviljelijä Vihtori Ali-Köllin Urjalasta, Kolehmainen saatiin, mutta Partin onnistui jatkaa pakomatkaa. 

Lokakuun 22.pvä Haapamäen asemalla murhattiin Aarne Forsman, Partti tuomittiin murhasta ja ryöstöstä marraskuussa 1921 5 vuodeksi ja 6 kuukaudeksi kuritushuoneeseen Hämeenlinnan lääninvankilaan.

Lähteet 

Suomalaiset murhaajat
Vuonna 1898 syntyneet
Kuolinvuosi puuttuu
Sinisilli

Sinisilli (Alosa aestivalis) on sillien (Clupeidae) heimoon ja kantasillien (Alosinae) alaheimoon kuuluva anadrominen meri-, murto- ja makeissa vesissä elävä kalalaji. Sinisilli on aiemmin luettu sukuun Pomolobus.

Koko ja ulkonäkö 
Sinisillin tavallinen pituus on 27,5 senttimetrin luokkaa. Maksimissaan se voi olla 40 senttimetrin mittainen. Suurin julkaistu paino on 200 grammaa. Sinisillillä on luustossaan 47–53 nikamaa. Peräevässä on 15–21 pehmeää ruotoa. Yläleuassaan sinisillillä on erillinen lovi ja alaleuka erkanee selvästi sen suusta. Sinisillillä on leukojensa etuosassa pienen pienen hampaat, jotka kuitenkin katoavat iän myötä. Sinisillin selkä on tummansininen, joskus sinertävänharmaa. Kyljessä kidusten vieressä kehon yläosassa on tumma täplä.

Levinneisyys 
Sinisilliä tavataan Atlantin valtameren rannikolla alueella Kanadan Cape Bretonin saaresta Nova Scotiassa Yhdysvaltain St. Johns-joelle. Sitä on tuotu tekojärviin useissa osavaltioissa, ja sitä on tavattu vieraslajina ainakin Alabamassa, District of Columbiassa, Floridassa, Georgiassa, Marylandissa, New Yorkissa, Etelä-Carolinassa, Pennsylvaniassa, Pohjois-Carolinassa, Tennesseessä, Texasissa, Vermontissa ja Virginiassa. Sinisillin populaatiot ovat viimeisen 15 vuoden aikana vähentyneet arviolta 30 prosenttia, ja Kansainvälinen luonnonsuojeluliitto IUCN luokitteleekin sen vaarantuneeksi lajiksi.

Ravinto ja elintavat 
Sinisillin ravintoa ovat pienet kalat, hankajalkaiset ja pienet katkaravut. Ne elävät suolaisessa vedessä. Ne vaeltavat keväällä makeisiin vesiin, joissa ne kutevat syvissä vesissä. Useat mätimunista laskeutuvat pohjalle, missä ne takertuvat soraan, kiviin, tukkeihin tai muihin kohteisiin. Poikaset muuttavat merivesiin 3–7 kuukauden kuluttua syntymästään.

Lähteet 

Sillit
Bittioperaatio

Bittioperaatio () on ohjelmointikielissä bittioperaattoreilla tehtäviä toimintoja. 

Bittitason operaattorit ovat:

AND (&): jos molemmat bitit ovat 1 tulos on 1, muutoin 0:
    0101 
AND 0011
  = 0001

OR (): jos jompikumpi bitti on 1 tulos on 1, muutoin 0:
    0101
 OR 0011
  = 0111 

XOR (^): jos vain toinen bitti on 1 tulos on 1, jos molemmat bitit ovat samat tulos on 0:
    0101
XOR 0011
  = 0110 

Komplementti NOT (~): vaihtaa kaikki ykköset nolliksi ja nollat ykköseksi:
NOT 0111
  = 1000

Siirto vasemmalle (<<): siirtää bittejä vasemmalle, täytetään nollalla vapautuvat:
 << 0110
  = 1100

Siirto oikealle (>>): siirtää bittejä oikealle, täyttö riippuu koneesta (yleensä riippuu etumerkistä):
 >> 0110
  = 0011

Suorittimet sisältävät erilaisia käskyjä operaatioiden suorittamiseen, esimerkiksi looginen ja aritmeettinen siirto oikealle (LSR ja ASR) ovat eri tavoin toimivia käskyjä ARM-suorittimissa.

Katso myös 
 Boolen algebra

Lähteet 

Ohjelmointikielet
Digitaalitekniikka
Mette Baas

Mette Baas (s. 10. syyskuuta 2000 Lavia) on suomalainen pikajuoksija, joka edustaa Joensuun Katajaa. Vuoteen 2021 asti hän edusti Veitsiluodon Kisaveikkoja. Hänen valmentajansa on Jani Hirsivaara.

Kalevan kisoissa Baas on voittanut 400 metrin juoksussa mestaruuden vuosina 2020 ja 2021 sekä saanut hopeaa 2022. 200 metrillä hän saavutti hopeaa 2021. Sisäratojen Suomen-mestaruuskilpailuissa Baas on saanut 200 metrillä kultaa 2021 ja pronssia vuonna 2020. 400 metrillä hän sai kultaa vuonna 2021 ja hopeaa vuonna 2020. Viestijuoksun SM-kilpailuissa hän on saavuttanut 4 × 400 metrin viestissä kultaa vuosina 2018 ja 2020, hopeaa vuosina 2016, 2021 ja 2022 sekä pronssia 2019. 4 × 100 metrin viestissä hän on saavuttanut kultaa 2021 sekä pronssia 2019 ja 2022.

Hän karsiutui alle 20-vuotiaiden MM-kilpailuissa 2018 sekä 400 metrin että 4 × 400 metrin viestin alkuerissä. Tallinnan alle 23-vuotiaiden EM-kilpailuissa 2021 hän sijoittui 400 metrillä seitsemänneksi. Hän karsiutui 400 metrin ja 4 × 400 metrin viestin alkuerissä Münchenin EM-kilpailuissa 2022.

Henkilökohtaiset ennätykset

Lähteet 

Suomalaiset pikajuoksijat
Vuonna 2000 syntyneet
Elävät henkilöt
Kirjallisuusvuosi 1827

Kirjallisuusvuosi 1827 käsittelee vuoden 1827 tärkeitä kirjallisuuden tapahtumia, uutisia ja julkistuksia.

Tapahtumia 
 4. syyskuuta –  Turun palossa tuhoutui suuri määrä Suomea koskevia asiakirjoja ja kirjallisuutta. Kirjankerääjä Matti Pohto otti 1840-luvulla tavoitteekseen korvata tuhoutuneet kirjat löytämällä ja ostamalla vastaavat kirjat muualta. 
 Turun akatemia siirtyi Helsinkiin ja sai nimekseen Keisarillinen Aleksanterin-Yliopisto (Kejserliga Alexanders Universitetet i Finland).

Julkaisuja 
 Pierre-Simon Ballanche – Essai de palingénésie sociale, (1827–1829)
 Carl Christian Böcker – Tidning för Landthushållare (vuosikirja, suom. Sanomia Maanviljelijöille)
 Carl Christian Böcker – Om skogarnes skötsel i Norden I (jatko-osia ei ilmestynyt)
 James Fenimore Cooper – The Prairie (suom. Ruohoaavikko, 1896)
 Elias Lönnrot – De Väinämöine, priscorum Fennorum numine (väitöskirja, suom. Väinämöinen, muinaissuomalaisten jumala, 1985)
 Rai San'yō – Brève Histoire du Japon
 Adolphe Thiers – Histoire de la Révolution en dix volumes (1823–1827)

Palkintoja

Lähteet 

1827
1827
Villa Hintikka

Villa Hintikka on suomalainen Marja Hintikan juontama keskusteluohjelma. Ohjelman jokaisessa jaksossa oli vieraana kolme julkisuuden henkilöä, jotka saapuivat viettämään kesäpäivää Villa Hintikkaan. Juontaja Hintikka kävi vieraidensa kanssa keskusteluita ”rakkaudesta, itsensä löytämisestä, voittamisesta, häviämisestä, elämästä ja kuolemasta” mökkiaskareiden ja ruoanlaiton ohessa.

Villa Hintikka perustui Ruotsissa tehtyyn Renée's brygga -sarjan formaattiin.

Jaksot

Lähteet

Aiheesta muualla 
 
 Ohjelman esittelyvideo MTV:n YouTube-kanavalla

Suomalaiset keskusteluohjelmat
2020-luvun televisiosarjat
MTV3:n televisio-ohjelmat
Mason Marchment

Mason Marchment (s. 18. kesäkuuta 1995 Uxbridge, Ontario) on kanadalainen jääkiekkoilija. Marchment edustaa NHL-seura Dallas Starsia. Marchment on pelipaikaltaan laitahyökkääjä.

Kausien 2015–2020 aikana Marchment pelasi AHL-urallaan 130 runkosarjaottelua, joissa teki 38 maalia ja 34 syöttöä eli 72 tehopistettä. 33 AHL-pudotuspeliottelussa Marchment teki kymmenen maalia ja kuusi syöttöä eli 16 tehopistettä. Maaliskuussa 2018 NHL-seura Toronto Maple Leafs teki Marchmentin kanssa kahden vuoden tulokassopimuksen. Marchment pelasi neljä NHL-ottelua 16.2.2020 mennessä, joissa sai yhden syöttöpisteen. 19.2.2020 Marchment siirtyi Florida Panthersiin vaihdossa Denis Malginiin. Huhtikuussa 2021 Marchment teki yksivuotisen jatkosopimuksen Panthersin kanssa. Heinäkuussa 2022 Marchment teki vapaana agenttina Dallas Starsin kanssa neljävuotisen ja yhteensä 18 miljoonan dollarin arvoisen sopimuksen.

Lähteet
 
 https://www.nhl.com/fi/player/mason-marchment-8478975
 https://www.theahl.com/stats/player/6317/mason-marchment
 https://www.hockeydb.com/ihdb/stats/pdisplay.php?pid=169535
 https://www.nhl.com/mapleleafs/news/maple-leafs-sign-mason-marchment-to-entry-level-contract/c-297037938
 https://www.tsn.ca/toronto-leafs-acquire-denis-malgin-from-florida-panthers-for-mason-marchment-1.1445200

Viitteet

Kanadalaiset jääkiekkoilijat
Dallas Starsin pelaajat
Vuonna 1995 syntyneet
Elävät henkilöt
Eetu Randelin

Eetu Oliver Randelin (s. 12. marraskuuta 2001 Espoo) on suomalainen jääkiekkomaalivahti, joka pelaa Mestis-joukkue Iisalmen Peli-Karhuissa.

Ura

Seuraura 
Randelin on Mikkelin Jukureiden kasvatti. Kaudella 2018–2019 hän nousi seuran A-nuorten pääasialliseksi vastuunkantajaksi. Randelin valittiin kauden päätteeksi A-nuorten SM-liigan toiseen tähdistökentälliseen. Hän puki kauden aikana myös kuuteen SM-liigaotteluun, mutta Randelin jäi kuitenkin ilman peliaikaa.

Helmikuussa 2019 Randelin teki Jukureiden kanssa kevääseen 2022 asti ulottuvan SM-liigasopimuksen. Hän lähti kauteen 2019–2020 niin ikään seuran miesten joukkueen kolmosmaalivahtina Sami Rajaniemelle ja Juhana Aholle sekä A-nuorten ykkösmaalivahtina. Randelin debytoi miesten peleissä tammikuussa 2020, kun Jukurit lainasi hänet yhden ottelun ajaksi Mestis-joukkue Savonlinnan Pallokerhoon. Randelin pelasi ensimmäisen ja kauden ainoaksi jääneen SM-liigaottelunsa 15. helmikuuta 2020 Pelicansia vastaan. Hän torjui Jukureiden 1–2-tappioon päättyneessä ottelussa 21 kertaa. Jari Korhonen valitsi Randelinin ottelun Alumnien tähtien kolmostähdeksi. Randelin puki kauden aikana SM-liigassa 11 runkosarjaotteluun.

Kauden 2020–2021 Randelin aloitti Jukureiden SM-liigajoukkueen kakkosmaalivahtina Sami Rajaniemelle. Hän sai alkukaudella tililleen kuusi ottelua, mutta Randelinin torjuntaprosentiksi jäi vain varsin heikko 83,6% ja päästettyjen maalien keskiarvoksi 4.53. Joulukuussa 2020 Jukurit täydensivät maalivahtiosastonsa Mika Järvisellä ja Randelin siirtyi jatkamaan kauttaan seuran U20-junioreihin. Helmikuun 2021 lopulla Jukurit lainasi hänet loppukaudeksi Mestis-joukkue Joensuun Kiekko-Poikiin, jonne Randelin hankittiin niin ikään joulukuussa Unkariin palanneen Attila Adorjánin tilalle. Hän pelasi siellä viisi runkosarjaottelua.

Toukokuussa 2021 Jukurit lainasi Randelinin kaudeksi 2021–2022 Savonlinnan Pallokerhon Mestis-joukkueeseen. Hän pelasi ensimmäisen täysimittaisen kautensa miesten sarjoissa. Randelin pelasi 34 runkosarjaottelua torjuen 13 voittoa ja kaksi nollapeliä sekä kahdeksan karsintasarjan ottelua torjuen kolme voittoa. Hänet äänestettiin Mestiksen ensimmäiseen tähdistökentälliseen. Randelin puki kauden aikana myös Jukureiden paidan viiteen SM-liigaotteluun, mutta hän jäi kuitenkin ilman peliaikaa.

Randelin siirtyi kaudeksi 2022–2023 jatkamaan Mestis-pelejään vuoden mittaisella sopimuksella Iisalmen Peli-Karhuihin.

Maajoukkueura 
Randelin valittiin Suomen alle 20-vuotiaiden MM-leiriryhmään vuoden 2021 turnaukseen, mutta hän putosi kuitenkin lopullisesta kisajoukkueesta. Yhteensä Randelin on pelannut kolme nuorten ja yhden poikien maaottelun.

Muuta 
Randelin valmistui lukiosta keväällä 2020.

Tilastot

Lähteet

Viitteet 

Suomalaiset jääkiekkomaalivahdit
Iisalmen Peli-Karhujen pelaajat
Vuonna 2001 syntyneet
Elävät henkilöt
Sara Hagström

Sara Hagström (s. 1995) on ruotsalainen suunnistaja. Riian MM-kilpailuissa 2018 Hagström sijoittui keskimatkalla kuudenneksi ja Sarpsborgin MM-kilpailuissa 2019 pitkällä matkalla yhdeksänneksi. Doksyn MM-kilpailuissa 2021 Hagström voitti Ruotsin joukkueessa sprinttiviestin ja viestin maailmanmestaruuden.    

Suunnistuksen EM-kilpailusta Hagströmillä on kulta viestistä 2022, hopea viestistä Ticinossa 2018 ja hopea sprinttiviestistä Neuchâtelissa 2021.  

Juniorien MM-kilpailuista Hagströmillä on viisi maailmanmestaruutta ja kaksi hopeaa. 

Hagström on voittanut O-ringen-rastiviikon vuonna 2022. 

Venlojen viestissä Hagström on suunnistanut neljännen osuuden IFK Göteborgin  toiseksi sijoittuneessa joukkueessa vuonna 2019 – ja samoin vuonna 2021.

Lähteet
 http://runners.worldofo.com/sarahagstrom.html
 https://www.svenskorientering.se/Grenar/Orientering/Landslaget/faktaelitlopare/sarahagstrom
 https://results.jukola.com/tulokset/fi/j2019_ve/ve/lopputulokset/

Viitteet 

Ruotsalaiset suunnistajat
Vuonna 1995 syntyneet
Elävät henkilöt
Juho Uusitalo (näyttelijä)

Juho Uusitalo (s. 1993 Haapavesi, Suomi) on suomalainen näyttelijä, joka valmistui vuonna 2019 Taideyliopiston Teatterikorkeakoulusta. Teatterikorkeakoulussa hänen opinnäytetyönsä oli monologi Full Pull, Woyzeck!, jonka on ohjannut hänen puolisonsa Laura Mattila. Hän oli jo opiskeluaikanaan Kansallisteatterin näytelmässä Karamazovin veljekset Aljošan, veljeksistä nuorimman roolissa.

Lapsuus ja nuoruus 
Uusitalo kasvoi Haapavedellä vanhempiensa ja kolmen vanhemman veljen kanssa. He asuivat Aittokylän vanhassa kansakoulussa. Hänen vanhemmillaan oli siellä maatila. Myöhemmin heidän perheeseensä kuului vielä kaksi sijoitettua lasta.

Haapavesi on vanhoillislestadiolaista aluetta, mutta Uusitalon vanhemmat eivät olleet lestadiolaisia. Hän aloitti 6–7-vuotiaana tanssimisen Jokihelmen opistossa Haapavedellä. Tanssiharrastuksen vuoksi hänestä tuli paikkakunnalla silmätikku, koska vanhoillislestadiolaiset eivät hyväksy tanssia ja ympäristön paineet olivat miehisempään suuntaan. Hänen ystävänsä olivat enimmäkseen tyttöjä, mikä korosti stereotyyppistä vaikutelmaa hänestä.

Koulun jälkeen hän meni ammattikouluun opiskelemaan huonekalupuusepäksi, joksi hän valmistui vuonna 2012. Hän sanoo tunteneensa siellä itsensä aikaisempaakin oudommaksi, koska ei sopinut ammattikoulun miehisiin malleihin. Uusitalolle ei ollut tullut lainkaan äänenmurrosta ja hän kantoi piipittävän homon leimaa. Hänen ollessaan varusmiespalveluksessa Kainuun prikaatissa yliluutnantti huusi hänelle:

Näyttelijäksi opiskelu 
Varusmiespalveluksen jälkeen Uusitalo opiskeli näyttelemistä Suomen Teatteriopistossa Tampereella vuosina 2013–2014. Siellä kokeneet näyttelijät sanoivat hänelle, ettei hän voisi luoda uraa äänensä takia. Hän oli käynyt lääkärillä Haapavedellä, mutta hänen äänihuulistaan ei löydetty elimellistä vikaa. Hän oli kuitenkin ennen varusmiespalvelusta huomannut pystyvänsä puhumaan myös matalammalla äänellä, muttei kokenut sitä omakseen.

Uusitalo jatkoi Tampereelta Taideyliopiston Teatterikorkeakouluun, josta valmistui vuonna 2019. Hän oli opiskeluaikanaan Kansallisteatterin näytelmässä Karamazovin veljekset jossa hänellä oli Aljošan, veljeksistä nuorimman rooli. Teatterikorkeakoulussa hänen opinnäytetyönsä oli monologi Full Pull, Woyzeck!, jonka on ohjannut hänen puolisonsa Laura Mattila. Se esitettiin ensimmäisen kerran Mattilan ja Uusitalon kodin olohuoneessa vuonna 2018. Sen jälkeen hän on esitänyt sitä Haapavesi Folk Music Festivalilla ja Kajaanin Runoviikoilla vuonna 2019. Näytelmä kertoo Uusitalon kasvusta omanlaiseensa miehisyyteen ympäristön paineessa. Näytelmässä hän pistää itsensä likoon moniäänisemmän maailman ja taiteen puolesta. Helsingissä hän on esittänyt näytelmää Teatteri Jurkassa.

Lähteet

Aiheesta muualla 
 
 

Suomalaiset näyttelijät
Vuonna 1993 syntyneet
Elävät henkilöt
Muuttotappioalue

Muuttotappioalue tarkoittaa aluetta, jossa pois muuttavien ihmisten määrä on suurempi kuin sinne muuttavien ihmisten määrä. Alueen lähtömuutto on siis tulomuuttoa suurempaa. Muuttotappioalue on vastakohta muuttovoittoalueelle. Tampereen yliopiston teettämän tutkimuksen mukaan muuttotappiolla on pääosin negatiivisia vaikutuksia alueen talouteen.

Lähteet 

Muuttoliike
Blox Car

Blox Car oli suomalainen autojen yhteiskäyttöpalvelu. Sen ensimmäinen virallinen toimintavuosi oli vuonna 2016. Blox Car antoi yksityisille ihmisille mahdollisuuden tarjota oman autonsa yhteiseen käyttöön.

Historia 
Yrityksen perusti sarjayrittäjä Paul Nyberg. Hän osti vuonna 2015 Kortteliauto-palvelun, joka oli aloittanut toimintansa jo vuonna 2011. Kortteliauto toimi vain Helsingin kantakaupungissa, ja se oli suomalaisen yhteiskäyttöautoilun pioneereja. Talouselämä-lehden haastattelussa Nyberg kertoi vuonna 2015 uskovansa nuoremman sukupolven autoilijoille yhteiskäytön olevan kiinnostavin yksityisautoilun muoto. Marraskuussa 2015 Blox Car -palvelussa tehtiin ensimmäinen toteutunut auton varaus. Syyskuussa 2019 päättynyt joukkorahoitus kierros toi yritykselle yli 100 uutta piensijoittajaa.

Blox Carin toiminta lakkasi, kun palvelun omistanut yhtiö Shareit Bloxcar oy meni konkurssiin 1. kesäkuuta 2022.

Lähteet

Aiheesta muualla
 BloxCarin verkkosivusto

Autoilu
Alustatalous
Hanhivaara (sukunimi)

Hanhivaara on suomalainen sukunimi.

Tunnettuja Hanhivaaroja 
Pietari Hanhivaara (1833–1926), lestadiolainen maallikkosaarnaaja ja uudenheräyksen pioneeri

Kuvitteellisia Hanhivaaroja 
Lauri Hanhivaara, poliisi Pentti Kirstilän dekkareissa
Seattle Metropolitans

Seattle Metropolitans oli Pacific Coast Hockey Associationissa pelannut yhdysvaltalainen jääkiekkoseura. Se perustettiin vuonna 1915 ja lopetti toimintansa 1924. Metropolitans voitti Stanley Cupin vuonna 1917 kaatamalla loppuottelusarjassa NHL:n mestarin Montreal Canadiensin 3–1. Joukkue eteni loppuotteluihin myös vuosina 1919 ja 1920. Vuoden 1919 finaalit jäivät pelaamatta espanjantautipandemian vuoksi ja vuonna 1920 joukkue hävisi Ottawa Senatorsille.

Seattle tekee paluun kiekkokartalle pelaamalla samalla ensimmäistä kertaa NHL:ssä kaudesta 2021–2022 alkaen. Uusi joukkue kantaa nimeä Seattle Kraken.

Lähteet 

Entiset jääkiekkoseurat
Victor J. Glover

Victor Jerome Glover (s. 30. huhtikuuta 1976 Pomona, Kalifornia) on yhdysvaltalainen Nasan astronautti. Gloverin ensimmäinen avaruuslento on tarkoitus olla lento Crew Dragonilla ISS:lle osaksi ISS-retkikuntaa.

Astronautiksi Glover valittiin vuonna 2013 osana NASA Astronaut Group 21:tä.

Aiheesta muualla 

 NASA Astronaut Bio

Yhdysvaltalaiset avaruuslentäjät
Vuonna 1976 syntyneet
Elävät henkilöt
Improliiga

Improliiga on improvisaatioteatterikilpailu. Sen järjestänä toimii Suomen Nuorisoseurat ry. Improliigassa harrastajateattereiden 3-6 hengen ryhmät kilpailevat leikkimielisesti improvisaation keinoin. Kilpailut ovat yleisölle avoimia teatteri-iltoja. Esitykset pisteytetään sekä tuomareiden, että yleisön toimesta ja alkusarjan otteluiden perusteella valitaan finalistijoukkueet, jotka ratkaisevat alueen improliigamestaruuden.

Kilpailujen pääpalkintona on Teatterilaiva-risteily, joka tarjoaa teatterin harrastajille ja ryhmille mahdollisuuden esiintymiseen, virkistäytymiseen ja muiden alan harrastajien sekä ammattilaisten tapaamiseen. Teatterilaivan ohjelma koostuu muun muassa esityksistä, koulutustyöpajoista ja improvisaatiokilpailuista. 

Etelä-Pohjanmaan Improliiga järjestetään Seinäjoella viidennen kerran vuonna 2020. Tapahtuman järjestää joka vuosi Seinäjoen ammattikorkeakoulun kulttuurituotannon opiskelijat ja toimeksiantajana toimii Etelä-Pohjanmaan Nuorisoseura ry. Tapahtumapaikka ja -aika vaihtelevat vuosittain. Osallistujien tulee olla täysi-ikäisiä.  

Kaudella 2019–2020 Improliigoja järjestetään seuraavilla alueilla:
 Satakunta
 Pohjois-Savo
 Pohjois-Karjala
 Saimaa
 Keski-Suomi
 Etelä-Pohjanmaa

Lähteet 
 https://teatterilaiva.nuorisoseurat.fi/ohjelma/
 https://nuorisoseurat.fi/toiminta/teatteri/improliiga/

Teatteri Suomessa
Nuppineula

Nuppineula on neula, jossa on päässä esimerkiksi helmiäinen pallo. Niitä voidaan käyttää monenlaiseen kiinnittämiseen, askarteluun ja myös koristeena. 

Nuppineuloja voidaan valmistaa messingistä, teräksestä, nikkelistä tai niiden sekoituksesta. Nuppineulojen päässä on lasinen tai muovinen pallo, jotta sen näkisi helpommin ja siihen on helpompi tarttua. Nuppineuloja on monenkokoisia, mutta yleisimmät nuppineulat ovat pituudeltaan noin 1,5 senttimetriä ja painavat noin kaksi grammaa. Paksumpia nuppineuloja käytetään ompelussa paksumpien kankaiden kanssa ja ohuempia neuloja hentojen kankaiden kanssa. Ompelun aloittaessa suositellaan tarkistamaan kankaalle parhain nuppineulan paksuus, näin vältytään turhilta rei’iltä.

Nuppineuloja voi säilyttää niille tarkoitetuissa laatikoissa, rasioissa taikka nuppineulatyynyssä.

Karttaneula on lyhyt neula jolla voi merkata paikkoja karttoihin.

Historia

Nuppineulojen teollinen valmistus aloitettiin Saksassa 1300-luvulla. Nuppineulan keksijää on vaikea jäljittää, koska muinaisina aikoina keksintöjä ei patentoitu. 

Työkalut
Toimistovälineet
Ompelu
Kevät-Alvar

Kevät-Alvar oli Seinäjoen kaupungin kulttuuripalveluiden järjestämä koko perheen tapahtuma. Kevät-Alvar järjestettiin ensimmäisen kerran vuonna 2014.

Tapahtuma järjestettiin aina yhtenä toukokuun lauantaina ja ohjelman kesto oli muutaman tunnin mittainen. Kevät-Alvar- tapahtuman tarkoituksena oli tuoda Alvar Aallon arkkitehtuuria esille ja tutummaksi paikallisille. Tapahtumapaikkanana toimi Alvar Aallon suunnittelemat tilat, joihin kuuluu Seinäjoen Aalto- keskukseen kuuluvat kaupungintalo, kaupunginteatteri, kaupunginkirjasto, seurakunnan tilat sekä Lakeuden Risti. Tapahtuman ohjelmien toteutus tapahtui enimmäkseen kirjaston tiloissa sekä sen ulkoalueilla. 

Tapahtuman toisena agendana oli tuoda esille Seinäjoen kaupungin kulttuuripalveluiden ja muiden toimijoiden monipuolisia palveluita. Ohjelmaa tuottivat muun muassa Kansalaisopisto, MLL, Seinäjoen Liikuntapalvelut sekä Lastenkulttuurikeskus Louhimo. Tapahtumassa oli erilaisia toimintapisteitä esimerkiksi askartelua, valokuvasuunnistusta ja satutuokioita. 

Kevät-Alvar tarjosi maksutonta, monipuolista ohjelmaa kaikenikäisille, kohderyhmänään erityisesti lapset ja lapsiperheet. Tapahtuman rakenne oli pääpiirteittäin aina sama mutta ohjelmiston teema vaihtui vuosittain. Tapahtumassa kävi pari sataa vierailijaa joka vuosi.

Kevät-Alvar järjestettiin toistaiseksi viimeisen kerran toukokuussa 2019.

Lähteet
Nicole Aunapu Mann

Nicole Aunapu Mann (27. kesäkuuta 1977 Petaluma, Kalifornia)  on yhdysvaltalainen Nasan avaruuslentäjä.
Mannin ensimmäinen avaruuslento on tarkoitus olla Boeing Crewed Flight Test CST-100 Starlinerilla ISS:lle aikaisintaan 2020.

Mann valittiin Astronautiksi kesäkuussa 2013. Hän on valmistunut konetekniikan alalta kandidaatiksi ja maisteriksi erikoisalana virtausmekaniikka. Hän on toiminut koelentäjänä F/A-18 Hornetille ja Super Hornetille.

Yksityiselämä 
Mann on sukutaustaltaan osin amerikanvirolainen ja siten ensimmäinen virolaistaustainen astronautti avaruudessa. Hänen isänsä isä, Helmuth Aunapu, muutti 1920-luvulla Virosta Yhdysvaltoihin.

Katso myös 

 Julija Peresild

Lähteet 

Yhdysvaltalaiset avaruuslentäjät
Vuonna 1977 syntyneet
Elävät henkilöt
Jackie Walorski

Jacqueline R. Walorski (13. elokuuta 1963 South Bend, Indiana, Yhdysvallat – 3. elokuuta 2022) oli yhdysvaltalainen poliitikko. Hän oli republikaanisen puolueen jäsen ja edusti Indianan 2. vaalipiiriä Yhdysvaltain edustajainhuoneessa tammikuusta 2013 lähtien.

Walorski kuoli auto-onnettomuudessa Indianassa 3. elokuuta 2022. Poliisin mukaan Walorskin työntekijän ajama auto ylitti keskiviivan ja törmäsi vastaantulevaan autoon. Walorskin ja kuljettajan lisäksi turmassa kuoli myös toinen Walorskin työntekijä sekä vastaantulevan auton kuljettaja.

Lähteet

Viitteet

Aiheesta muualla 

 Walorskin viralliset kotisivut

Yhdysvaltain edustajainhuoneen jäsenet
Yhdysvaltalaiset republikaanipoliitikot
Vuonna 1963 syntyneet
Vuonna 2022 kuolleet
Nina Chydenius

Nina Chydenius (s. 28. tammikuuta 1990 Kauniainen) on suomalainen  kestävyysjuoksija, joka edustaa Gamlakarleby IF:iä. Vuoteen 2018 saakka hän edusti Viipurin Urheilijoita. Hänen valmentajansa on vuodesta 2019 ollut Håkan Prest. Aiemmin häntä ovat valmentaneet muun muassa Tommy Ekblom ja Tuomo Salonen.

Chydenius on saavuttanut Kalevan kisoissa kultaa 10 000 metrillä Tampereella 2021 ja Joensuussa 2022 sekä pronssia 5 000 metrillä 2021. Hän saavutti sisäratojen Suomen-mestaruuskilpailuissa pronssia 3 000 metrin juoksussa 2020 ja 2021. Puolimaratonin SM-kilpailuissa hän on saanut hopeaa 2017 ja pronssia 2012. Maastojuoksun SM-kilpailuissa hän on saavuttanut pronssia pitkällä matkalla 2020 ja 2021 sekä hopeaa joukkuekilpailussa 2014.

Chydenius sijoittui 2011 Ostravan alle 23-vuotiaiden EM-kilpailuissa 10 000 metrillä kymmenenneksi. Aikuisten maajoukkuekilpailuissa hän on kilpaillut vuodesta 2010. Parhaimmillaan hän on ollut kolmas 10 000 metrin Pohjoismaiden-mestaruuskilpailussa Selfossissa 2011. Aikuisten arvokisoissa hän debytoi Münchenin vuoden 2022 EM-kisojen maratonilla, jossa hän oli parhaana suomalaisena 39. sijalla.

Chydenius avioitui syyskuussa 2022 jalkapalloilija Sebastian Mannströmin kanssa ja heillä on kaksi lasta.

Chydenius on julkisuudessa kertonut joutuneensa 18-vuotiaana Lapinlahden mielisairaalan suljetulle osastolle syömishäiriöidensä vuoksi ja kärsineensä sen jälkeen myös masennuksesta.

Henkilökohtaiset ennätykset 
 Ulkoradat

Lähteet 

Suomalaiset kestävyysjuoksijat
Suomalaiset maastojuoksijat
Vuonna 1990 syntyneet
Elävät henkilöt
Dylan Gambrell

Dylan Gambrell (s. 26. elokuuta 1996) on yhdysvaltalainen jääkiekkoilija. Hän edustaa NHL-seura Ottawa Senatorsia. San Jose Sharks varasi keskushyökkääjänä pelaavan Gambrellin vuoden 2016 varaustilaisuuden toisella kierroksella. Gambrell on kätisyydeltään right. Heinäkuussa 2021 Gambrell teki Sharksin kanssa yksivuotisen jatkosopimuksen. Lokakuussa 2021 Sharks kauppasi Gambrellin Ottawa Senatorsiin vaihdossa seitsemännen kierroksen varausvuoroon vuoden 2022 varaustilaisuudessa. Kesäkuussa 2022 Gambrell teki yksivuotisen jatkosopimuksen Senatorsin kanssa. Kaudella 2017–2018 alkaneella NHL-urallaan Gambrell on pelannut 49 runkosarjaottelua, joissa on tehnyt kolme maalia ja kuusi syöttöä eli yhdeksän tehopistettä. Kahdessa pelaamassaan pudotuspeliottelussa hän on tehnyt yhden maalin. Tilastot päivitetty 17. helmikuuta 2020.

Lähteet
 https://www.hockeydb.com/ihdb/stats/pdisplay.php?pid=160563

Yhdysvaltalaiset jääkiekkoilijat
Ottawa Senatorsin pelaajat
San Jose Sharksin varaamat pelaajat
Vuonna 1996 syntyneet
Elävät henkilöt
Clarence Gilyard

Clarence Alfred Gilyard Jr. (s. 24. joulukuuta 1955 Moses Lake, Washington) on yhdysvaltalainen näyttelijä. Hän on näytellyt paitsi televisiosarjoissa ja elokuvissa, myös puheteatterissa. Gilyard tunnetaan eritoten sarjoista Matlock ja Walker, Texasista.

Ura 
Gilyard aloitti näyttelijän uransa 1980-luvun alussa sivuroolilla television rikosdraamasarjassa CHiPs, minkä jälkeen hän näytteli muun muassa elokuvissa Top Gun ja Die Hard. Vuosina 1989–1993 Gilyard näytteli Conrad McMastersin roolin oikeussalidraamassa Matlock.

Vuosina 1993–2001 Gilyard näytteli James Trivetten roolia Chuck Norrisin tähdittämässä toimintasarjassa Walker, Texasista. James Trivette on sarjan jokaisen tuotantokauden pääosia. Gilyard palasi Jamesin rooliin televisioelokuvassa Walker, Texas Ranger: Trial by Fire (2005), tuolloin tosin sivuosassa.

2010-luvulla Gilyard näytteli muun muassa elokuvissa Chasing Shakespeare (2013) ja A Matter of Faith (2014).

Puheteatterissa Gilyard on näytellyt miespääosaa komediassa Driving Miss Daisy. Hänen vastanäyttelijänään oli Walker, Texasista -sarjasta tuttu Sheree J. Wilson.

Gilyard opiskeli teatteria California State Universityssä Dominguez Hillsissä. Sittemmin hän on työskennellyt näyttämötaiteiden opettajana.

Lähteet

Yhdysvaltalaiset näyttelijät
Vuonna 1955 syntyneet
Elävät henkilöt
Heini Ikonen

Heini Anna Sofia Ikonen (s. 22. maaliskuuta 1999 Jyväskylä) on suomalainen keskimatkanjuoksija, joka edustaa Jyväskylän Kenttäurheilijoita. Hänen valmentajansa on Ari Nummela.

Ikonen saavutti sisäratojen SM-kilpailuissa vuonna 2020 hopeaa 800 metrin juoksussa ja 2022 kultaa viestissä. Viestijuoksun SM-kilpailuissa hän on saavuttanut 4 × 400 metrin viestissä kultaa 2019, hopeaa 2017 ja pronssia 2022, 4 × 800 metrin viestissä kultaa 2019 sekä hopeaa 2017 ja 2018, 4 × 1 500 metrin viestissä hopeaa 2020 ja 2021 sekä 4 000 metrin viestissä pronssia 2022. Kalevan kisoissa hän on parhaimmillaan sijoittunut 800 metrillä neljänneksi 2019.

Ikosen ennätys 800 metrillä on Oulussa 25. kesäkuuta 2022 juostu 2.05,65.

Lähteet 

Vuonna 1999 syntyneet
Elävät henkilöt
Suomalaiset keskimatkojen juoksijat